OpenLLM-France/wikimedia huggingface dataset:
# Made of Bricks

Made of Bricks és el primer àlbum de la cantautora britànica Kate Nash, llançat al mercat el 6 d'agost de 2007 per Fiction Records. Va ser al número 1 de les llistes del Regne Unit.

## Pistes

* "Play" - 1:11
* "Foundations" - 4:05
* "Mouthwash" - 5:01
* "Dickhead" - 3:42
* "Birds" - 4:25
* "We Get On" - 4:34
* "Mariella" - 4:15
* "Shit Song" - 3:05
* "Pumpkin Soup" - 2:59
* "Skeleton Song" - 5:07
* "Nicest Thing" - 4:05
* "Merry Happy/Little Red" - 13:10

### Pista Addicional del Regne Unit

* "A Is For Asthma" - 2:37

## Referències

* ↑ The Sun, January 8 2008.
* ↑ «The Official Charts Company - Kate Nash». Official Charts Company. [Consulta: 24 juliol 2009].
# MPEG-1

MPEG-1 és el nom d'un conjunt d'estàndards de codificació d'àudio i vídeo acordat per l'MPEG (Moving Pictures Experts Group). El format Video CD fa servir l'MPEG-1 video. La qualitat d'imatge a un nivell de compressió habitual és aproximadament la d'un magnetoscopi domèstic. MPEG-1 audio layer 3 és el nom complet del popular format d'àudio MP3.
MPEG-1 compren les següents parts:
* Sincronització i multiplexatge de vídeo i àudio.
* Còdec de compressió per a senyals de vídeo no entrellaçat.
* Còdec de compressió per a la codificació perceptiva de senyals d'àudio. L'estàndard definix tres "capes", o nivells de complexitat, de codificació d'àudio:
** MP1 o MPEG-1 Part 3 Layer 1 (MPEG-1 Audio Layer 1)
** MP2 o MPEG-1 Part 3 Layer 2 (MPEG-1 Audio Layer 2)
** MP3 o MPEG-1 Part 3 Layer 3 (MPEG-1 Audio Layer 3)
* Procediments per a proves.
* Programari de referència.

## Vegeu també

* AAC
* JPEG
* MPEG
* MPEG-2
* MPEG-4
# Stade Armandie

L'Stade Armandie és un estadi situat a Agen, a Òlt i Garona. És part del Parc Municipal d'Esports de la ciutat.
És utilitzat per l'Sporting union Agen Lot-et-Garonne, que des de 2007 juga a la categoria Pro D2.

## Història

L'estadi va ser inaugurat el 9 d'octubre de 1921. Porta el nom d'Alfred Armandie, fundador del Sporting union Agen Lot-et-Garonne. L'any 2007, es va construir una nova tribuna, augmentat la capacitat de l'estadi en 2.002 seients. Aquesta tribuna ofereix un nou aspecte a l'estadi, i ara els espectadors poden gaudir del partit asseguts darrere dels pals.

## Botiga

La nova botiga està situada a la tribuna oest. Al costat de l'entrada principal, és la que dona la benvinguda als espectadors quan arriben, ocupant 120 metres quadrats, amb acabats en vidre i metall.

## Partits destacats

* 09-10-1921: Sporting union Agen Lot-et-Garonne - Bordeaux etudiants Club: 12-3
* 13-11-1974: França - Sud-àfrica: 16-31
* 11-11-1987: França - Romania: 49-3
* 13-10-1991: França - Canadà (Copa del Món de Rugbi): 19-13
# Maixent d'Agde

Maixent o Maxenci d'Agde (Agde, ca. 447 - Saint-Maixent-l'École, Poitou-Charentes, 515) fou un religiós d'Agde, abat de Saint-Maixent-du-Poitou. És venerat com a sant a l'Església catòlica.

## Biografia

Havia nascut al si d'una família notable, rebent el nom de baptisme d'Adjutori. Fou educat per Sever, abat d'un monestir d'Agde i sota l'empenta del seu educador va entrar a l'estat eclesiàstic, fent notables progressos en l'estudi i en activitats pietoses, sempre sota la guia del seu mestre. Com que destacava, va començar-se a parlar d'ell per a ocupar un dia la seu d'Agde; per evitar enveges, va abandonar el monestir. La seva partida va anar acompanyada d'una gran sequera que va durar dos anys, que va acabar quan Maixent va retornar cridat pels seus parents i conciutadans.
Després d'un temps d'estada, va repartir els seus béns entre els pobres i va tornar a marxar per retirar-se a un monestir al Poitou, on fou acollit pel seu abat Agapit; perquè no el reconeguessin, va canviar el seu nom d'Adjutor pel de Maixent. Al cap d'un temps va ser escollit abat del monestir on va morir finalment el 26 de juny del 515 als 68 anys.
Està associat a suposats miracles abans i després de la seva mort; el monestir del que fou abat va anomenar-se més tard monestir de Sant Maixent del Poitou. Fou honorat pel rei franc Clodoveu I.

## Bibliografia

* "Vita S. Maxentii", en Acta sanctorum ordinii sancti Benedicti, volum I, p. 578 i següents.
* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
# Elefante blanco (pel·lícula de 2012)

Elefante blanco és una pel·lícula argentina dramàtica de 2012 dirigida per Pablo Trapero i protagonitzada per Ricardo Darín, Jérémie Renier i Martina Gusmán. La pel·lícula va ser seleccionada per competir en la secció Un Certain Regard del Festival de Cannes 2012. La pel·lícula està dedicada a Carlos Mugica, un capellà assassinat.

## Argument

Dos capellans tercermundistes, Julián (Ricardo Darín) i Nicolás (Jérémie Renier), treballen al costat de Luciana (Martina Gusmán), una assistent social, en una vila marginal de Buenos Aires, Argentina. Junts lluiten a l'una per resoldre els problemes socials del barri. El seu treball els enfrontarà tant a la jerarquia eclesiàstica i als poders governamentals com al narcotràfic i a la força policial, arriscant les seves vides per defensar el seu compromís i lleialtat cap als veïns del barri. Els capellans treballaven també en un projecte per fer un bufet i poder donar menjar a tota la gent que vivia en aquest sector.

## Repartiment

* Ricardo Darín: Julián
* Jérémie Renier: Nicolás
* Martina Gusmán: Luciana
* Federico Barga: Esteban "Monito"
* Walter Jakob: Cruz

## Referències

* ↑ «2012 Official Selection». Cannes. [Consulta: 21 abril 2012].
* ↑ «Cannes Oficial Selection Announced». Latin American Film. [Consulta: 21 abril 2012].
* ↑ «Elefante Blanco». [Consulta: 18 abril 2018].
# Ludvig Håkanson

Ludvig Erik Hakanson (Estocolm, Suècia 22 de març de 1996) és un jugador de bàsquet internacional suec que ocupa la posició de base i que ha jugat al Baloncesto Sevilla, FCB Barcelona, Fuenlabrada, i Bilbao Basket de la lliga ACB.

## Biografia

Jugador que surt del club suec Alvik Basket, Håkanson va deixar la seva Suècia natal el 2011 per unir-se a la formació juvenil del FC Barcelona. Es va assegurar un lloc a l'equip juvenil del Barça, l'FC Barcelona B, per a la temporada 2012-13. Després va jugar amb l'equip sènior masculí del FC Barcelona la temporada 2014-15.
A la temporada 2015-2016, va jugar cedit al VEF Riga i al Baloncesto Sevilla. Va ser un candidat primerenc al draft de l'NBA del 2016, però després es va descartar el seu nom de la llista.
L'agost de 2016, va ser traspassat al Baloncesto Fuenlabrada de la màxima categoria espanyola ACB amb un contracte de cessió de dos anys, amb el FC Barcelona tenint l'opció de retornar-lo al final de la temporada 2016-17.
El 31 de juliol de 2017, Håkanson es va separar del FC Barcelona. L'11 d'agost de 2017 va signar un contracte de tres anys amb Movistar Estudiantes.
El 13 de setembre de 2019 ha fitxat amb Stelmet Zielona Góra de la Lliga polonesa de bàsquet.
El 13 de juliol de 2020 ha fitxat pel Bilbao Basket de la Lliga ACB.

## Referències

* ↑ Herrán, Alfonso. «Hakanson es ‘miribilloso’» (en castellà). as.com, 27-12-2022. [Consulta: 12 febrer 2023].
* ↑ «Liga Endesa: el Baloncesto Sevilla ficha al joven base del Barça Ludde Hakanson» (en castellà). mundodeportivo.com, 19-01-2016. [Consulta: 12 febrer 2023].
* ↑ «Hakanson, uno de los internacionales del draft de la NBA» (en espanyol europeu). elcorreoweb.es, 27-04-2016. [Consulta: 12 febrer 2023].
* ↑ «Cessió de Ludde Hakanson al Baloncesto Fuenlabrada». fcbarcelona.cat, 19-08-2016. [Consulta: 12 febrer 2023].
* ↑ «Ludde Hakanson» (en castellà). acb.com. [Consulta: 12 febrer 2023].
* ↑ Skerletic, Dario «Ludde Hakanson joins Stelmet Zielona Gora - Sportando» (en anglès). Sportando, 13-09-2019. Arxivat de l'original el 2023-02-12 [Consulta: 12 febrer 2023].
* ↑ «El Bilbao Basket ficha al base sueco Ludde Hakanson» (en castellà). as.com, 13-07-2020. [Consulta: 12 febrer 2023].
# Stockton (Kansas)

Stockton és una població dels Estats Units a l'estat de Kansas. Segons el cens del 2000 tenia 1.558 habitants.

## Demografia

Segons el cens del 2000, Stockton tenia 1.558 habitants, 636 habitatges, i 403 famílies. La densitat de població era de 462,7 habitants/km².
Dels 636 habitatges en un 28,8% hi vivien nens de menys de 18 anys, en un 50,9% hi vivien parelles casades, en un 9,7% dones solteres, i en un 36,5% no eren unitats familiars. En el 35,4% dels habitatges hi vivien persones soles el 23,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,9% tenia menys de 18 anys, un 5,5% entre 18 i 24, un 26,8% entre 25 i 44, un 19,7% de 45 a 60 i un 25% 65 anys o més.
L'edat mediana era de 42 anys. Per cada 100 dones de 18 o més anys hi havia 99,5 homes.
La renda mediana per habitatge era de 31.125 $ i la renda mediana per família de 38.603 $. Els homes tenien una renda mediana de 26.458 $ mentre que les dones 19.688 $. La renda per capita de la població era de 17.205 $. Entorn del 6,3% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stockton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Stockton». American Fact Finder. Oficina del Cens dels Estats Units, 12-01-2010.
# Mahora (Albacete)

Mahora és un municipi situat al nord de la província d'Albacete que es troba a 27 km de la capital de la província. En 2005 té 1.379 habitants, segons dades del INE: 705 dones i 674 homes; són 1.370 en 2006. Banyen el terreny els rius Xúquer i Valdemembra, el que fa possible l'expansió del regadiu.
En l'actualitat, el riu Valdemembra està sec. L'economia de Mahora està basada principalment en l'agricultura (cereals i la vinya). 2.500 Ha de vinyes, que donen treball a nombrosos cellers, el producte dels quals es comercialitza sota la prestigiosa denominació d'origen "La Manchuela".
# La Vallesana

La companyia La Vallesana va passar a formar part del grup Sarbus el 1985. Creada l'any 1914 per diversos empresaris de Sabadell, Castellar del Vallès i Sant Llorenç Savall, actualment és l'empresa més petita dins del conglomerat d'empreses de Moventis. A excepció de la flota de microbusos per al servei urbà de Castellar i Sant Llorenç Savall (línia C3), la resta de la flota és la mateixa que fa servir l'empresa Marfina Bus, de Sarbus, la qual és compartida.

## Referències

* ↑ «Notas Regionales - Castellar del Vallès» (en castella). La Vanguardia. Grup Godó, 14-03-1914. [Consulta: 25 agost 2011].

## Enllaços externs

* Notícia de "La Vanguardia" del 3 d'abril de 1930, establiment de la línia Artés-Barcelona
* Notícia de "La Vanguardia" del 3 de juny de 1930, establiment de la segona expedició Artés-Barcelona
* Notícia de "La Vanguardia" del 5 de juny de 1934 on se cita l'existència de la línia Sabadell-Caldes

## Bibliografia

* Guia dels transports interurbans, edició de Desembre de 1995. Generalitat de Catalunya, Departament de Política Territorial i Obres Públiques, Direcció General de Transports.
# Persatuan Sepakbola Indonesia Semarang

El Persatuan Sepakbola Indonesia Semarang, més conegut com a PSIS Semarang, és un club de futbol indonesi de la ciutat de Semarang, Java Central.

## Història

El Persatuan Sepakbola Indonèsia Semarang (PSIS), és un dels equips mes antics d'Indonesia. Es va fundar el 1932. Abans de dir-se PSIS el equip de futbol era conegut com Voetbalbond Indonèsia Semarang. Aquest equip juga a la Lliga 1, la lliga mes important del país que juguen.

## Jugadors

| No. | Pos. | Nació | Jugador |
| 4 | DF | BRA | Wallace Costa (capità) |
| 5 | DF | IDN | Wahyu Prasetyo |
| 7 | MF | IDN | Andreas Ado |
| 8 | MF | IDN | Reza Irfana |
| 10 | MF | PLE | Jonathan Cantillana |
| 11 | DF | IDN | Pratama Arhan |
| 12 | MF | IDN | Nerius Alom |
| 14 | DF | IDN | Riyan Ardiansyah |
| 16 | MF | IDN | Finky Pasamba |
| 17 | DF | IDN | Rio Saputro |
| 18 | MF | IDN | Damas Damar Jati |
| 19 | DF | IDN | Alfeandra Dewangga |
| 20 | FW | IDN | Riski Fajar Saputra |
| 21 | MF | IDN | Raka Askara |
| 22 | FW | IDN | Hari Nur Yulianto (vice-capità) |
| 23 | DF | IDN | Syiha Buddin |
| No. | Pos. | Nació | Jugador |
| 24 | FW | IDN | Bahril Fahreza |
| 26 | DF | IDN | Aqsha Saniskara |
| 28 | DF | IDN | Kartika Vedhayanto |
| 29 | MF | IDN | Septian David Maulana (3r capità) |
| 30 | GK | IDN | Jandia Eka Putra |
| 32 | MF | ARG | Brian Ferreira |
| 33 | GK | IDN | Joko Ribowo |
| 44 | MF | IDN | Eka Febri Setiawan |
| 46 | DF | IDN | Fredyan Wahyu |
| 72 | DF | IDN | Frendi Saputra |
| 81 | MF | IDN | Fandi Eko Utomo |
| 88 | GK | IDN | Arifin Setyadi |
| 91 | FW | BRA | Bruno Silva |
| 95 | FW | IDN | Komarodin |
| 98 | GK | IDN | Fuad Hasanudin |

## Estaf tècnic

| Position | Staff |
| General Manager | Wahyu Winarto |
| Team Manager | Fardhan Nandana |
| Head Coach | Ian Gillan |
| Assistant Coach | Achmad Resal Octavian |
| Goalkeeper Coach | I Komang Putra |
| Team Doctor | dr. Alfan Nur Asyhar |
| Physiotherapy | Muhammad Ali Ramdhani |
| Masseur | Afif Prasetiawan |
| Kitman | Sugiyono |

## Palmarès

* Lliga indonèsia de futbol:
** 1998/99
* Lliga amateur indonèsia de futbol:
** 1987
* Lliga d'Indonèsia - First Division
** 2001

## Referències

* 1 2 BolaIndo.com | Berita Bola Indonesia Terlengkap

## Enllaços externs

* (indonesi) Web oficial
# Noyelles-sur-Selle

Noyelles-sur-Selle és un municipi francès, situat a la regió dels Alts de França, al departament del Nord. L'any 2006 tenia 783 habitants. Limita al nord amb Douchy-les-Mines, a l'est amb Haspres, al sud amb Avesnes-le-Sec, al sud-oest amb Lieu-Saint-Amand i a l'oest amb Neuville-sur-Escaut.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 742 | 757 | 791 | 806 | 820 | 826 | 783 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jacques Noulet | |
# Isaïes

«Isaïes» té aquests significats:
* Llibre d'Isaïes
* Biografies:
** Isaïes (profeta), profeta del segle viii aC
** Isaïes d'Egipte (s. I/IV?), religiós romà
** Isaïes de Xipre (segle xv), escriptor religiós romà d'Orient
** Deutero-Isaïes, autor anònim que va escriure els capítols 40 al 55 del Llibre d'Isaïes
** Pare Isaïes escriptor cristià de textos ascètics del segle iv
** Isaïes de Constantinoble, patriarca de Constantinoble (1323-1334)
# Platja de Can Comes

La platja de Can Comes és una platja natural del municipi de Castellò d'Empúries (Alt Empordà), situada al golf de Roses, davant de la zona de salobrars i aiguamolls de Can Comes. La major part d'aquesta platja està inclosa dins la Reserva Natural Integral de les Llaunes del Parc Natural dels Aiguamolls de l'Empordà. Està delimitada per les desembocadures dels rius Muga, al nord, i Fluvià, al sud. Té una longitud de 4.046 m i una amplada mitjana de 77 m, formada per sorres mitjanes i fines. No disposa de cap servei i s'hi autoritza la pràctica del nudisme.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent.
Destaca el seu sistema dunar, així com la gran quantitat de llacunes que presideixen el paratge, especialment interessant per la seva vegetació i les comunitats d'aus que hi viuen. La platja resta tancada al públic durant l'època de nidificació, amb espècies tan vulnerables com el corriol camanegre (Charadrius alexandrinus).

## Referències

* 1 2 «Platja de Can Comes». Agència Catalana de l'Aigua.
* 1 2 «Can Comes». Catalunya.com.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Platja de Can Comes». Agència Catalana de l'Aigua.
# Platja de Can Dell

La platja de Can Dell, o platja de Candell, és una platja natural del municipi de Sant Feliu de Guíxols (Baix Empordà), situada a l'alçada de la urbanització Puntabrava, rodejada de penya-segats. Orientada al sud-est, té una longitud de 250 m i una amplada mitjana de 10 m, formada per còdols grans. S'hi accedeix per unes escales de pedra des de la urbanització.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ Crestas, Pako. Les platges de la Costa Brava de Blanes a Palamós. Valls: Cossetània, juny 2011, p. 118-119. ISBN 978-84-9791-895-4.
* ↑ «Platja de Can Dell». Ajuntament de Sant Feliu de Guíxols.
# Petroica olivàcia

La petroica olivàcia (Kempiella flavovirescens) és un ocell de la família dels petròicids (Petroicidae).

## Hàbitat i distribució

Habita boscos i matolls a les terres baixes de les illes Aru i oest de les illes Raja Ampat de Waigeo, Batanta, Misool a Nova Guinea, incloent l'illa Yapen.

## Referències

* ↑ «Petroica olivàcia». Cercaterm. TERMCAT, Centre de Terminologia. Rev. 10/10/2023(català)
# Mahopac

Mahopac és una concentració de població designada pel cens dels Estats Units a l'estat de Nova York. Segons el cens del 2000 tenia 8.478 habitants.

## Demografia

Segons el cens del 2000, Mahopac tenia 8.478 habitants, 2.922 habitatges, i 2.258 famílies. La densitat de població era de 617,6 habitants per km².
Dels 2.922 habitatges en un 37,9% hi vivien nens de menys de 18 anys, en un 65,6% hi vivien parelles casades, en un 8,6% dones solteres, i en un 22,7% no eren unitats familiars. En el 17,6% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,28.
Per edats la població es repartia de la següent manera: un 25,3% tenia menys de 18 anys, un 7,7% entre 18 i 24, un 30,8% entre 25 i 44, un 26,4% de 45 a 60 i un 9,7% 65 anys o més.
L'edat mediana era de 38 anys. Per cada 100 dones de 18 o més anys hi havia 96,7 homes.
La renda mediana per habitatge era de 86.592 $ i la renda mediana per família de 91.148 $. Els homes tenien una renda mediana de 52.315 $ mentre que les dones 36.419 $. La renda per capita de la població era de 29.245 $. Entorn de l'1,3% de les famílies i el 3,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mahopac». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Mahopac». American Fact Finder. Oficina del Cens dels Estats Units, 12-01-2010.
# Llei del Monopoli de Petrolis de 1927

La Llei del Monopoli de Petrolis de 1927 (Reial Decret-Llei de 28 de juny de 1927) és una llei espanyola promulgada durant la dictadura del general Primo de Rivera per la qual s'estableix un monopoli estatal sobre el comerç i manipulació del petroli.

## Contingut

Els punts més importants de la llei son:
* Monopoli sobre la importació de crus i productes petrolífers
* Monopoli sobre el refinat de productes petrolífers
* Monopoli sobre l'emmagatzematge de crus i productes petrolífers
* Monopoli sobre la distribució de productes petrolífers
* Monopoli sobre la venda al detall de productes petrolífers
* Monopoli sobre l'exploració i producció d'hidrocarburs en Espanya
Per fer totes aquestes activitats, l'Estat considera la creació d'una Companyia Administradora del Monopoli de Petrolis. A través del Reial Decret de 17 d'octubre de 1927 se li atorga aquest privilegi a CAMPSA, amb una concessió per la administració del monopoli durant el període de 20 anys. CAMPSA seria una societat anònima i els principals socis serien els majors bancs espanyols. Es reserva a l'Estat una participació del 30% en la societat.
# Carlos Contreras Guillaume

Carlos Contreras Guillaume (castellà: Carlos Contreras) (Santiago de Xile, 2 d'octubre de 1938 - Puente Alto, 17 d'abril de 2020) fou un futbolista xilè.

## Selecció de Xile

Va formar part de l'equip xilè a la Copa del Món de 1962. Fou jugador del Club Universidad de Chile.

## Palmarès

* Primera División de Chile: (6)
** 1959, 1962, 1964, 1965, 1967, 1969
* Torneig Metropolitano: (2)
** 1968, 1969
* Copa Francisco Candelori: (1)
** 1969

## Referències

* ↑ Carlos Contreras Guillaume Fitxa i estadístiques a la FIFA
* ↑ 1982 FIFA World Cup Chile Arxivat 22-12-2011 a Wayback Machine.
# Golf Termaic

El golf Termaic és un gran golf de la costa grega de la mar Egea, que té com a costa occidental la regió de Pièria a Macedònia, i la de Tessàlia, i com a costa oriental la península Calcídica. A l'extrem nord-est, a una badia, es troba la ciutat de Tessalònica. El seu nom deriva de la ciutat de Terme, antecessora de Tessàlonica.

## Referències

* ↑ Ciceró, 1995, p. 200.

## Bibliografia

* Ciceró. Discursos (vol. XI): Discurs de gratitud al Senat. Discurs de gratitud al poble. Sobre la seva casa. Sobre la resposta dels Harúspexs. Fundació Bernat Metge, 1995. ISBN 978-84-7225-620-0.
# Izii

L'izii és una variant dialectal de la llengua izi-ezaa-ikwo-mgbo que es parla al sud-est de Nigèria, a les LGAs d'Izzi, Abakaliki i Ebonyi, a l'estat d'Ebonyi, a la LGA d'Ado, a l'estat de Benue i a la LGA de Yala, a l'estat de Cross River. L'izii és molt semblant a l'igbo i és considerada una llengua igbo. L'izii és una llengua desenvolupada (5); està estandarditzada i gaudeix d'un ús vigorós per persones de totes les edats. S'ensenya en l'educació primària i té una gramàtica. El 2002 s'hi va traduir la Bíblia. S'escriu en alfabet llatí. El 98% dels 526.000 izzis són cristians; d'aquests, el 80% són protestants i el 20% pertanyen a esglésies cristianes independents. El 2% dels izzis restants creuen en religions tradicionals africanes.

## Referències

* 1 2 3 izii a l'ethnologue
* ↑ izzis al joshuaproject
# Izagirre

Izagirre és el nom dels següents personatges:
* Ander Izagirre
* Gorka Izagirre Insausti (Ormaiztegi, Guipúscoa, 1987), ciclista basc, professional des del 2009
* Ion Izagirre Insausti, ciclista professional
* Juan Karlos Izagirre (Igeldo, Sant Sebastià, Guipúscoa, 1963), metge i polític basc que va ser alcalde de Sant Sebastià
* Koldo Izagirre (Pasaia, Guipúscoa, 1953), escriptor en èuscar, autor de nombrosos articles i guionista de televisió i cinema